b'\n_START_ARTICLE_\nIksion\n_START_PARAGRAPH_\nIksion je bil v gr\xc5\xa1ki mitologiji kralj Lapidov in sin Flegjasa. Piritos je bil njegov sin. Iksion se je poro\xc4\x8dil z Dejonesovo h\xc4\x8derjo. Da ne bi pla\xc4\x8dal za nevesto, ga je porinil v jamo s premogom. Zaradi tega so ga po smrti pahnili v Tartar, kjer mora pre\xc5\xbeivljati ve\xc4\x8dnost na gore\xc4\x8dem kolesu._NEWLINE_Imeli so ga za predhodnika kentavrov. Zato so se imenovali Iksionidi._NEWLINE_Po drugi razli\xc4\x8dici je Iksion na pojedini bogov hotel zapeljati Zevsovo sestro in \xc5\xbeeno Hero. Ta se je prito\xc5\xbeila mo\xc5\xbeu. Ker je bil tudi Zevs pomehku\xc5\xbeenec, se je smejal Iksionovemu po\xc5\xbeelenju in mu je dovolil pariti se s Herino podobo iz oblakov. Ko je Iksion pri\xc5\xa1el dol na Zemljo, se je bahal pred drugimi smrtniki, da je spal s kraljico bogov. Za tak\xc5\xa1no pona\xc5\xa1anje ga je Zevs kaznoval in ga privezal na ve\xc4\x8dno vrte\xc4\x8de se ognjeno kolo.'